
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 825 

16 Ιουνίου 2005 


Αριθ. Δ5/ΗΛ/Β/Φ1/11061 

Οικονομικά κίνητρα σε καταναλωτές για την μείωση της 
ζήτησης ισχύος τον Ιούλιο του 2005. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον ν. 1558/1985 "Κυβέρνηση και Κυβερνητικά Όργα¬ 
να" (ΦΕΚ Α' 137) όπως τροποποιήθηκε και ισχύει καθώς 
και το άρθρο 6 του ν. 2156/1993 (ΦΕΚΑ' 109). 

2. Το π.δ. 381/1989 "Οργανισμός του Υπουργείου Βιο¬ 
μηχανίας, Ενέργειας και Τεχνολογίας" (ΦΕΚΑ' 168) όπως 
τροποποιήθηκε και συμπληρώθηκε με το π.δ. 191/1996 
(ΦΕΚ Α' 154) σε συνδυασμό με το π.δ. 27/1996 "Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης" (ΦΕΚΑΊ9) καιτοπ.δ. 122/2004"Ανασύστασητου 
Υπουργείου Τουρισμού" (ΦΕΚΑ'85). 

3. Την Α.Π. Δ15/Α/Φ19/4889/24.03.2004 (ΦΕΚ Β' 528) 
Κοινή Απόφαση του Πρωθυπουργού και του Υπουργού 
Ανάπτυξης "Ανάθεση αρμοδιοτήτων στους Υφυπουργούς 
Ανάπτυξης Γεώργιο Σαλαγκούδη και Ιωάννη Παπαθανα¬ 
σίου". 

4. Τις διατάξεις του ν. 2773/1999 (ΦΕΚ Α' 286), όπως 
τροποποιήθηκαν και ισχύουν και ιδίως τις διατάξεις των 
άρθρων 28, 29 και 30 του νόμου αυτού. 

5. Τις διατάξεις του Κώδικα Προμήθειας σε Πελάτες 
(Έκδοση 1: Επιλέγοντες Πελάτες) (ΦΕΚ Β' 270/15.03. 
2001) και ειδικότερα τις διατάξεις του άρθρου 14 του Κώ¬ 
δικα αυτού. 

6. Τις διατάξεις του Κώδικα Διαχείρισης του Συστήμα¬ 
τος που εγκρίθηκε με την υπ’ αριθμ. Δ5/Β/Φ1/ΟΙΚ8989/ 
14.05.2001 απόφαση του Υπουργού Ανάπτυξης (ΦΕΚ Β' 
654/2001), όπως μεταγενέστερα συμπληρώθηκε και ισχύ¬ 
ει και ειδικότερα τις διατάξεις του άρθρου 67 αυτού. 

7. Τις διατάξεις του Κώδικα Διαχείρισης του Συστήμα¬ 
τος και Συναλλαγών Ηλεκτρικής Ενέργειας που εγκρίθη- 
κε με την υπ’ αριθμ. Δ5ΗΛ/Β/Φ1/ΟΙΚ8311/9.5.2005 από¬ 
φαση του Υπουργού Ανάπτυξης (ΦΕΚ Β' 655/17.5.2005), 
και ειδικότερα τις διατάξεις του άρθρου 309 αυτού. 

8. Την υπ’ αριθμ. Ο-10484/07.06.2005 γνωμοδότηση της 
ΡΑΕ. 

9. Το γεγονός ότι για την αντιμετώπιση περιστατικών ιδι¬ 
αίτερα αυξημένης ζήτησης και έκτακτων καταστάσεων 
που ενδέχεται να θέσουν σε κίνδυνο την ασφάλεια εφο¬ 


διασμού κατά την περίοδο του Ιουλίου 2005 καθίσταται 
αναγκαία η λήψη μέτρων περιορισμού της ζήτησης κατά 
την περίοδο αυτή, όπως αναλύεται στην ανωτέρω γνωμο¬ 
δότηση της ΡΑΕ. 

10. Το γεγονός ότι σύμφωνα με τις διατάξεις της παρα¬ 
γράφου 3 περίπτωση α'του άρθρου 28 του ν. 2773/1999 
προβλέπεται ότι με αποφάσειςτου Υπουργού Ανάπτυξης, 
που δημοσιεύονται στην Εφημερίδα της Κυβερνήσεως, 
είναι δυνατόν να επιβάλλονται στους κατόχους άδειας 
προμήθειας ηλεκτρικής ενέργειας, πρόσθετες υποχρεώ¬ 
σεις για να διασφαλίζεται η παροχή υπηρεσιών κοινής 
ωφέλειας προκειμένου να διασφαλίζεται μεταξύ άλλων η 
ασφάλεια του εφοδιασμού, υπό τον όρο ότι οι υποχρεώ¬ 
σεις αυτές επιβάλλονται κατά τρόπο ώστε να διασφαλίζε¬ 
ται σαφήνεια, διαφάνεια, αμεροληψία και επαληθευσιμό- 
τητα. 

11. Το γεγονός ότι η ΔΕΗ ΑΈ. προμηθεύει ποσοστό με¬ 
γαλύτερο του 70% της συνολικής ποσότητας ηλεκτρικής 
ενέργειας την οποία καταναλώνουν οι Επιλέγοντες Πελά¬ 
τες της χώρας. 

12. Τα γενικά τιμολόγια της ΔΕΗ Α.Ε., τα οποία εγκρί- 
θηκαν με την υπ’ αριθμ. Δ5/ΗΛ/Β/Φ9/2688/18702/22.10. 
2004 απόφαση του Υπουργού Ανάπτυξης. 

13. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Πεδίο εφαρμογής μέτρων περιορισμού της ζήτησης 

1. Με στόχο τη μείωση του φορτίου στο Διασυνδεδεμέ- 
νο Σύστημα ηλεκτρικής ενέργειας κατά τον Ιούλιο του 
2005, η ΔΕΗ ΑΈ. υποχρεούται να παρέχει μέσω των τιμο¬ 
λογίων προμήθειας ηλεκτρικής ενέργειας που ισχύουν οι¬ 
κονομικά κίνητρα προς καταναλωτές, οι οποίοι είναι πε¬ 
λάτες της, για τη μείωση της ζήτησής τους κατά την εν λό¬ 
γω χρονική περίοδο, σύμφωνα με τις διατάξεις της 
παρούσας. 

2. Οι διατάξεις της παρούσας αφορούν Επιλέγοντες Πε¬ 
λάτες των οποίων οι εγκαταστάσεις είναι συνδεδεμένες 
στο Διασυνδεδεμένο Σύστημα ή στο Δίκτυο, εφόσον: 

α) οι πελάτες προμηθεύονται ενέργεια από τη ΔΕΗ ΑΈ. 
για τις εν λόγω εγκαταστάσεις τους, σύμφωνα με τους 
όρους αποκλειστικά και μόνο των τιμολογίων Α ή Β1 ή Β2 
ή Β1Β ή Β2Β, ανεξαρτήτως του εάν έχουν και άλλον προ¬ 
μηθευτή ή ενεργούν και ως Αυτοπρομηθευόμενοι Πελά- 

τες, ήτοι ως Επιλέγοντες Πελάτες οι οποίοι εισάγουν 
ενέργεια για ιδία χρήση. 

β) η μεγίστη ζήτηση ισχύος κάθε εγκατάστασης τις 
ώρες αιχμής του Ιουλίου του 2004, όπως αυτή προσδιο¬ 
ρίζεται κατά τις διατάξειςτου άρθρου 2, παράγραφος 1 ,β 
της παρούσας, ήταν ίση ή μεγαλύτερη από 1.400 I<\Λ/. 

γ) η Αναμενόμενη Ζήτηση Ισχύος για κάθε εγκατάστα¬ 
ση, όπως αυτή υπολογίζεται κατά τις διατάξεις του άρ¬ 
θρου 2, παράγραφος 1 .δ της παρούσας, ίση ή μεγαλύτε¬ 
ρη από 1.800 Ι<\Λ/ και 

δ) οι εγκαταστάσεις των πελατών συνδέθηκαν στο Δια- 
συνδεδεμένο Σύστημα ή στο Δίκτυο πριν την 1η Ιουλίου 
2003. 

3. Οι διατάξεις της παρούσας αφορούν στη συνολική 
κατανάλωση ενέργειας και ισχύος των εγκαταστάσεων 
των ως άνω υπό παράγραφο 2 του παρόντος άρθρου πε¬ 
λατών, η οποία πραγματοποιείται απάτην 1η Ιουλίου έως 
και την 31η Ιουλίου 2005, ανεξαρτήτως εάν την ενέργεια 
αυτή προμήθευσε στον πελάτη εξ’ ολοκλήρου η ΔΕΗ Α.Ε. 
ή αν ο πελάτης προμηθεύτηκε μέρος αυτής από άλλον 
προμηθευτή ή ενεργώντας ως Αυτοπρομηθευόμενος Πε¬ 
λάτης. 

Άρθρο 2 
Ορισμοί 

1. Για την εφαρμογή της παρούσας ορίζονται τα ακό¬ 
λουθα μεγέθη: 

α) Ώρες Αιχμής: Για πελάτες υψηλής τάσης, οι ώρες 
αιχμής όπως προσδιορίζονται στους ειδικούς όρους των 
τιμολογίωντηςΔΕΗ Α.Ε.. Γ ια πελάτες μέσης τάσης και ει¬ 
δικά για τον Ιούλιο του 2005, οι ώρες αιχμής εξειδικεύο¬ 
νται και ορίζονται ως οι τρεις ώρες μεταξύ της 11 ης πρω¬ 
ινής και της 14ης απογευματινής της ζώνης αιχμής όπως 
αυτή ορίζεται σύμφωνα με τους ειδικούς όρους των τιμο¬ 
λογίων μέσης τάσης. Γ ια το 2004 οι ώρες αιχμής όπως 
υφίσταντο για τον κάθε πελάτη μέσης τάσης. 

β) Καταγραφείσα Μέγιστη Ζήτηση Ισχύος Αιχμής Ιουλί¬ 
ου 2004, σε Κ\Λ/: 

ί. Στις περιπτώσεις που υφίσταται ένας λογαριασμός 
πελάτη για την κατανάλωση του Ιουλίου του 2004, ο οποί¬ 
ος περιλαμβάνει το σύνολο των ημερών του μήνα αυτού, 
η μέγιστη ζήτηση του πελάτη τις Ώρες Αιχμής, όπως προ¬ 
κύπτει από τον λογαριασμό αυτό. 

ίί. Στις περιπτώσεις που υφίστανται περισσότεροι του 
ενός λογαριασμοί για την κατανάλωση πελάτη κατά τον 
Ιούλιο του 2004, η μεγαλύτερη τιμή της μέγιστης ζήτησης 
του πελάτη τις Ώρες Αιχμής μεταξύ των λογαριασμών του 
πελάτη οι οποίοι περιλαμβάνουν τουλάχιστον πέντε (5) 
ημέρες του Ιουλίου του 2004. 

Σε περίπτωση που ο πελάτης προμηθεύτηκε μέρος της 
ενέργειας που κατανάλωσε τον Ιούλιο του 2004 από άλ¬ 
λον προμηθευτή πληντης ΔΕΗ Α.Ε. ή ενεργώντας ως Αυ¬ 
τοπρομηθευόμενος Πελάτης, η Καταγραφείσα Μέγιστη 
Ζήτηση Ισχύος Αιχμής που προσδιορίζεται κατά τα ανω¬ 
τέρω προσαυξάνεται κατά την ισχύ που ο πελάτης προ¬ 
μηθεύτηκε επιπλέον της ισχύος που του προμήθευσε η 
ΔΕΗ Α.Ε., όπως αυτή προκύπτει από τους ανωτέρω λο¬ 
γαριασμούς. 

γ) Ποσοστιαία Μεταβολή Ζήτησης Ισχύος: Ορίζεται ως 
ο λόγος της διαφοράς μεταξύ του αριθμητικού μέσου 
όρου της μέγιστης ζήτησης ισχύος τις Ώρες Αιχμής των 
τεσσάρων πρώτων μηνών του έτους 2005 και του αντί¬ 
στοιχου αριθμητικού μέσου όρου για το έτος 2004, προς 


τον αριθμητικό μέσο όρο της μέγιστης ζήτησης ισχύος τις 
Ώρες Αιχμής των τεσσάρων πρώτων μηνών του έτους 
2004. Η Ποσοστιαία Μεταβολή Ζήτησης Ισχύος συμβολί¬ 
ζεται εφεξής με το γράμμα "ε" και εκφράζεται ως ποσοστό 
επίτοιςεκατό (%). Οι ανωτέρω αριθμητικοί μέσοι όροι της 
μέγιστης ζήτησης Ωρών Αιχμής υπολογίζονται ως το 
άθροισμα των εξής παραγόντων: αα) του αριθμητικού μέ¬ 
σου όρου των τιμών μέγιστης ζήτησης Ωρών Αιχμής, 
όπως οιτιμές αυτές προκύπτουν από τους λογαριασμούς 
της ΔΕΗ Α.Ε. που έχουν λήξη χρονικής περιόδου κατανά¬ 
λωσης εντός των τεσσάρων πρώτων μηνών των ετών 
2004 και 2005 αντίστοιχα και ββ) του αριθμητικού μέσου 
όρου της ισχύος που ο πελάτης προμηθεύτηκε από προ¬ 
μηθευτή πληντης ΔΕΗ Α.Ε. ή ενεργώντας ως Αυτοπρο¬ 
μηθευόμενος Πελάτης τις ώρες αιχμής των τεσσάρων 
πρώτων μηνώντων ετών 2004 και 2005 κατάτις οποίες ση¬ 
μειώθηκαν οι υπό στοιχείο (αα) ανωτέρω τιμές της μέγι¬ 
στης ζήτησής του τις Ώρες Αιχμής. Η Ποσοστιαία Μετα¬ 
βολή Ζήτησης Ισχύος λαμβάνει τιμή ίση με το μηδέν (0), 
σε περίπτωση που οι αριθμητικοί μέσοι όροι της μέγιστης 
ζήτησης τις Ώρες Αιχμής των τεσσάρων πρώτων μηνών 
για τα έτη 2004 και 2005 είναι μικρότεροι του 30% της Κα- 
ταγραφείσας Μέγιστης Ζήτησης Ισχύος Αιχμής Ιουλίου 
2004 της παραγράφου 1 .β του παρόντος άρθρου. 

δ) Αναμενόμενη Ζήτηση Ισχύος (ΜΖΜαν), σε I<\Λ/: Ορί¬ 
ζεται ως το γινόμενο της Καταγραφείσας Μέγιστης Ζήτη¬ 
σης Ισχύος Αιχμής Ιουλίου 2004 επί τον παράγοντα 
(1+ε/100). Εάν η Αναμενόμενη Ζήτηση Ισχύος η οποία 
προσδιορίζεται κατά τα ανωτέρω για πελάτη μέσης τά¬ 
σης, είναι μεγαλύτερη της σύμφωνημένης ισχύος της πα¬ 
ροχής του πελάτη που ισχύει την 1η Ιουλίου 2005, ως Ανα¬ 
μενόμενη Ζήτηση Ισχύος λαμβάνεται η συμφωνημένη 
ισχύς της παροχής του πελάτη. 

ε) Μειωμένη Ζήτηση Ισχύος (ΜΖΜμ), σε (άΛ/:Το90%της 
ως άνω Αναμενόμενης Ζήτησης Ισχύος (ΜΖΜαν). Για πε¬ 
λάτη με περισσότερες της μίας εγκαταστάσεις του άρ¬ 
θρου 1 παράγραφος 2, των οποίων η κατανάλωση ηλε¬ 
κτρικής ενέργειας χρεώνεται με το ίδιο τιμολόγιο της ΔΕΗ 
Α.Ε., η Μειωμένη Ζήτηση Ισχύος για κάθε μία από τις εν 
λόγω εγκαταστάσεις δύναται, κατόπιν σχετικού αιτήμα¬ 
τος του πελάτη προς τη ΔΕΗ Α.Ε., να καθορίζεται σε τιμή 
διάφορη του 90% της αντίστοιχης Αναμενόμενης Ζήτη¬ 
σης Ισχύος, υπό την προϋπόθεση ότι το άθροισμα της 
Μειωμένης Ζήτησης Ισχύος για το σύνολο των εν λόγω 
εγκαταστάσεων του πελάτη είναι ίσο ή μικρότερο από το 
90% του αντίστοιχου αθροίσματος της Αναμενόμενης Ζή¬ 
τησης Ισχύος. Ειδικότερα, για τις ανωτέρω εγκαταστά¬ 
σεις του πελάτη που βρίσκονται σε νομούς της Χώρας 
εκτός αυτών που αναφέρονται στην παράγραφο 4.Β του 
άρθρου 309 του Κώδικα Διαχείρισης του Συστήματος και 
Συναλλαγών Ηλεκτρικής Ενέργειας, η Μειωμένη Ζήτηση 
Ισχύος δύναται να καθορίζεται κατά τα ανωτέρω αποκλει¬ 
στικά σε τιμή μικρότερη ή ίση του 90% της αντίστοιχης 
Αναμενόμενης Ζήτησης Ισχύος. 

στ) Η μηνιαία χρέωση ισχύος, σε €/Ι<\Λ/, του τιμολογίου 
προμήθειας ηλεκτρικής ενέργειας της ΔΕΗ Α.Ε. κάθε πε¬ 
λάτη συμβολίζεται με το γράμμα "Τ". Για τους πελάτες 
υψηλής τάσης με τιμολόγιο τύπου Α, η ανωτέρω χρέωση 
ισχύος αφορά στη χρέωση ισχύος κατά τις Ώρες Αιχμής. 

Άρθρο 3 

Υποχρεωτικός περιορισμός ζήτησης 
1. Υποχρεωτικός περιορισμός ζήτησης σύμφωνα με τις 

διατάξεις του άρθρου αυτού επιβάλλεται στους πελάτες 
της παραγράφου 2 του άρθρου 1 της παρούσας, και μό¬ 
νον σε περίπτωση κατά την οποία δεν συντρέχει συμβατι¬ 
κός περιορισμός ζήτησης. 

2. Ως Καταγραφείσα Μεγίστη Ζήτηση Ισχύος (ΖΜΚ) για 
την εφαρμογή των διατάξεων του παρόντος άρθρου ορί¬ 
ζεται σε 1<νν η μεγίστη ζήτηση ισχύος του πελάτη κατά τις 
Ώρες Αιχμής του Ιουλίου 2005. 

3. Η ΔΕΗ Α.Ε. χρεώνει κάθε πελάτη για τον οποίο ισχύ¬ 
ουν οι διατάξεις του παρόντος άρθρου, εφόσον η Κατα- 
γραφείσα Μεγίστη Ζήτηση Ισχύος (ΖΜΚ) του πελάτη είναι 
μεγαλύτερη της αντίστοιχης Μειωμένης Ζήτησης Ισχύος 
(ΜΖΜμ). Εάν η Μειωμένη Ζήτηση Ισχύος προσδιορίζεται 
κατά τις διατάξεις του άρθρου 2 παράγραφος 1 .ε εδάφιο 
πρώτο, η χρέωση (X), σε€, υπολογίζεται σύμφωνα μετον 
ακόλουθο τύπο: 

Χ=Τ'(ΖΜΚ-ΜΖΜμ), εφόσον ΖΜΚ > ΜΖΜμ, άλλως X = 0 

4. Η ΔΕΗ Α.Ε. πιστώνει κάθε πελάτη για τον οποίο ισχύ¬ 
ουν οι διατάξεις του παρόντος άρθρου, εφόσον η Κατα- 
γραφείσα Μέγιστη Ζήτηση Ισχύος (ΖΜΚ) του πελάτη είναι 
μικρότερη ή ίση της αντίστοιχης Μειωμένης Ζήτησης 
Ισχύος (ΜΖΜμ), όπως αυτή προσδιορίζεται κατά τις δια¬ 
τάξεις του άρθρου 2, παράγραφος 1 ,ε. Η πίστωση (Π), σε 
€, υπολογίζεται σύμφωνα με τον ακόλουθο τύπο: 

Π=Τ (0,05'ΜΖΜαν+ΜΖΜμ-ΖΜΚ , εφόσον ΖΜΚ < ΜΖΜμ, 
άλλως Π = 0 

5. Μετάτην31η Ιουλίου 2005, η ΔΕΗ Α.Ε. υπολογίζει για 
κάθε έναν από τους πελάτες για τους οποίους ισχύουν οι 
διατάξεις του παρόντος άρθρου, την πίστωση ή τη χρέω¬ 
ση που αντιστοιχεί σε αυτόν. Η χρέωση ή η πίστωση που 
προκύπτει για κάθε πελάτη, ενσωματώνεται στον αμέσως 
επόμενο λογαριασμό που εκδίδει η ΔΕΗ Α.Ε. για την κα¬ 
τανάλωση του πελάτη. 

Άρθρο 4 

Συμβατικός περιορισμός ζήτησης 

1. Συμβατικός περιορισμός ζήτησης επιτρέπεται να 
συμφωνείται σύμφωνα με τις διατάξεις του παρόντος άρ¬ 
θρου μεταξύ της ΔΕΗ Α.Ε. και των πελατών της παρα¬ 
γράφου 2 του άρθρου 1. 

2. Η συμφωνία περιορισμού ζήτησης συνάπτεται σύμ¬ 
φωνα με τους όρους και το περιεχόμενο που καθορίζο¬ 
νται στο Παράρτημα Ατης παρούσας, χωρίς να επιτρέπε¬ 
ται απόκλιση από τους όρους αυτούς ή προσθήκη οποι¬ 
οσδήποτε οικονομικής ή άλλης συμφωνίας. Τυχόν 
πρόσθετοι όροι που εγγράφονται από τα συμβαλλόμενα 
μέρη δεν επηρεάζουν το κύρος, την ισχύ, την ερμηνεία ή 
την εφαρμογή της συμφωνίας περιορισμού ζήτησης και 
θεωρούνται ως μη εγγεγραμμένοι. 

3. Για την εφαρμογή της συμφωνίας περιορισμού ζήτη¬ 
σης ορίζονται τα ακόλουθα μεγέθη: 

α) Συμφωνηθείσα Μειωμένη Ζήτηση Ισχύος (ΖΜ) σε Κ\Ν: 
Η ωριαία ζήτηση ισχύος την οποία ο πελάτης συμφωνεί 
ότι δεν θα υπερβεί κατά τις Ώρες Αιχμής του Ιουλίου 
2005, για τις οποίες ζητείται μείωση φορτίου από τον Δια¬ 
χειριστή του Συστήματος. Η Συμφωνηθείσα Μειωμένη 
Ζήτηση Ισχύος δεν δύναται να είναι μεγαλύτερη από το 
90% της Αναμενόμενης Ζήτησης Ισχύος του πελάτη, 
όπως αυτή υπολογίζεται κατά τα οριζόμενα στο άρθρο 2, 
παράγραφος 1 .δ. Για πελάτη με περισσότερες της μίας 
εγκαταστάσεις του άρθρου 1 παράγραφος 2, των οποίων 
η κατανάλωση ηλεκτρικής ενέργειας χρεώνεται με το ίδιο 


τιμολόγιο της ΔΕΗ Α.Ε., η Συμφωνηθείσα Μειωμένη Ζή¬ 
τηση Ισχύος για κάθε μία από τις εν λόγω εγκαταστάσεις 
δύναται να καθορίζεται σε τιμή διάφορη του 90% της αντί¬ 
στοιχης Αναμενόμενης Ζήτησης Ισχύος, υπότηνπροϋπό¬ 
θεση ότι το άθροισμα της Συμφωνηθείσας Μειωμένης Ζή¬ 
τησης Ισχύος για το σύνολο των εν λόγω εγκαταστάσεων 
του πελάτη είναι ίσο ή μικρότερο από το 90% του αντί¬ 
στοιχου αθροίσματος της Αναμενόμενης Ζήτησης 
Ισχύος. Ειδικότερα, για τις ανωτέρω εγκαταστάσεις του 
πελάτη που βρίσκονται σε νομούς της Χώρας εκτός αυ¬ 
τών που αναφέρονται στην παράγραφο 4.Β του άρθρου 
309 του Κώδικα Διαχείρισης του Συστήματος και Συναλ¬ 
λαγών Ηλεκτρικής Ενέργειας, η Συμφωνηθείσα Μειωμέ¬ 
νη Ζήτηση Ισχύος δύναται να καθορίζεται κατά τα ανωτέ¬ 
ρω αποκλειστικά σε τιμή μικρότερη ή ίση του 90% της 
αντίστοιχης Αναμενόμενης Ζήτησης Ισχύος. 

β) Μέση Ζήτηση Ισχύος Ωρών Αιχμής (ΜΖΜ) σε Κ\Ν\ Ο 
αριθμητικός μέσος όρος των τιμών της ωριαίας μεγίστης 
ζήτησης ισχύος του πελάτη, οι οποίες καταγράφονται κα¬ 
τά τις Ώρες Αιχμής του Ιουλίου 2005 για τις οποίες δεν ζη¬ 
τήθηκε μείωση φορτίου. 

γ) Καταγραφείσα Μέγιστη Ζήτηση Ισχύος (ΖΜΚ) σε I<\Λ/: 
Η μέγιστη ζήτηση ισχύος του πελάτη, η οποία καταγρά¬ 
φεται κατά τις Ώρες Αιχμής του Ιουλίου 2005 για τις οποί¬ 
ες ζητήθηκε μείωση φορτίου. 

δ) Συντελεστής Έκπτωσης (νΠ) και Συντελεστής Πρό¬ 
σθετης Χρέωσης (νΧ): Συντελεστές οι οποίοι χρησιμοποι¬ 
ούνται αντίστοιχα για τον υπολογισμό της έκπτωσης που 
παρέχεται σε πελάτη και της πρόσθετης χρέωσης με την 
οποία επιβαρύνεται ο πελάτης. Οι τιμές των συντελεστών 
προσδιορίζονται με βάση το πλήθος των ημερών για τις 
οποίες θα ζητηθεί μείωση (συμβολίζεται με το γράμμα 
"δ"), σύμφωνα μετον ακόλουθο πίνακα: 

50 1 2345 6 789 10 

νπ 0,18 0,22 0,26 0,31 0,36 0,43 0,51 0,60 0,71 0,841,00 
νχ 0 0,22 0,26 0,31 0,36 0,43 0,51 0,60 0,71 0,841,00 

4. Το μέγιστο πλήθος των ημερών του Ιουλίου 2005 για 
τις οποίες ο Διαχειριστής του Συστήματος δύναται να ζη¬ 
τήσει μείωση φορτίου καθορίζεται σε δέκα (10) ημέρες. 

5. Η ΔΕΗ Α.Ε. πιστώνει τον πελάτη με ποσό Π, σε €, το 
οποίο υπολογίζεται σύμφωνα με τον ακόλουθο τύπο: 

Π=ν„·Τ·(ΜΖΜ-ΖΜ),, εφόσον ΖΜ < ΜΖΜ, άλλως Π = 0 

6. Σε περίπτωση που η μέγιστη ζήτηση ισχύος του πε¬ 
λάτη τις Ώρες Αιχμής του Ιουλίου του 2005 για τις οποίες 
δεν ζητήθηκε μείωση φορτίου είναι μεγαλύτερη του δι¬ 
πλάσιου της Αναμενόμενης Ζήτησης Ισχύος (ΜΖΜαν), το 
ποσό Π της παραγράφου 5 ανωτέρω λαμβάνει τιμή ίση με 
μηδέν (0). 

7. Σε περίπτωση που η Καταγραφείσα Μέγιστη Ζήτηση 
Ισχύος (ΖΜΚ) πελάτη είναι μεγαλύτερη της Συμφωνηθεί¬ 
σας Μειωμένης Ζήτησης Ισχύος (ΖΜ), η ΔΕΗ Α.Ε. χρεώνει 
τον πελάτη με ποσό X, σε €, το οποίο υπολογίζεται σύμ¬ 
φωνα με τον ακόλουθο τύπο: 

Χ=2 ν Χ 'Τ'(ΖΜΚ-ΖΜ), εφόσον ΖΜΚ > ΖΜ, άλλως X = 0 

8. Μετά την 31 η Ιουλίου 2005, η ΔΕΗ Α.Ε. υπολογίζει για 
κάθε έναν από τους πελάτες με τους οποίους έχει συνά¬ 
ψει συμφωνία περιορισμού ζήτησης την πίστωση και τη 
χρέωση που αντιστοιχεί σε αυτόν, σύμφωνα με τις διατά¬ 
ξεις του παρόντος άρθρου, και την καθαρή θέση του πε¬ 
λάτη, ως τη μεταξύ τους διαφορά. Θετική τιμή της καθα¬ 
ρής θέσης αντιστοιχεί σε πίστωση του πελάτη, αρνητική 
τιμή σε χρέωση. Η τελική πίστωση ή χρέωση που προκύ- 

πτει ενσωματώνεται στον αμέσως επόμενο λογαριασμό 
που εκδίδει η ΔΕΗ Α.Ε. για την κατανάλωση του πελάτη. 

Άρθρο 5 

Υποχρεώσεις του Διαχειριστή του Συστήματος και της 
ΔΕΗ Α.Ε. 

1. Ο Διαχειριστής του Συστήματος οφείλει να διασφαλί¬ 
ζει τη δυνατότητα έγκαιρης πρόβλεψης περιστατικών αυ¬ 
ξημένης ζήτησης και καταστάσεων έκτακτης ανάγκης, 
για την αντιμετώπιση των οποίων απαιτείται να περιορι- 
στείτο φορτίο του Συστήματος, σύμφωνα μετις διατάξεις 
του άρθρου 67 του Κώδικα Διαχείρισης του Συστήματος. 

2. Εφόσον ο Διαχειριστής του Συστήματος, κατά την αι¬ 
τιολογημένη κρίση του, κρίνει αναγκαία τη μείωση του 
φορτίου των πελατών οι οποίοι έχουν συνάψει συμφωνία 
περιορισμού ζήτησης με τη ΔΕΗ Α.Ε., οφείλει, ει δυνατόν 
τουλάχιστον 24 ώρες πριν την ώρα έναρξης της ζώνης 
αιχμής της ημέρας για την οποία ζητείται μείωση και σε 
κάθε περίπτωση όχι αργότερα από τη 13η ώρα της προη¬ 
γούμενης ημέρας, να αναρτά σχετική ανακοίνωση σε εμ¬ 
φανές σημείο του διαδικτυακού του τόπου και να απο¬ 
στέλλει σχετική ειδοποίηση με μήνυμα τηλεομοιοτυπίας 
προς τη ΔΕΗ Α.Ε., προκειμένου αυτή να ενημερώνει αντί¬ 
στοιχα τους πελάτες της με τους οποίους έχει συνάψει 
συμφωνία περιορισμού ζήτησης. 

3. Κατά την απόφαση έκδοσης αιτήματος μείωσης φορ¬ 
τίου ο Διαχειριστής του Συστήματος συνεκτιμά το γεγο¬ 
νός ότι το πλήθος των ημερών κατά τις οποίες δύναται να 
ζητήσει τη μείωση του φορτίου των πελατών που έχουν 
συνάψει συμφωνία περιορισμού ζήτησης είναι περιορι¬ 
σμένο, και μεριμνά για τη βέλτιστη διαχείριση του συνό¬ 
λου των πόρων που έχει στη διάθεσή του για την αντιμε¬ 
τώπιση περιστατικών αυξημένης ζήτησης κατά τον προ¬ 
σεχή Ιούλιο. 

4. Για την εφαρμογή της παρούσας, η ΔΕΗ Α.Ε.: 

α) Προσδιορίζει τους πελάτες που εμπίπτουν στο πεδίο 
εφαρμογής της παρούσας σύμφωνα με το άρθρο 1 πα¬ 
ράγραφος 2. 

β) Υπολογίζει για κάθε πελάτη τα μεγέθη της Αναμενό¬ 
μενης Ζήτησης Ισχύος και της Μειωμένης Ζήτησης 
Ισχύος για τον Ιούλιο του 2005. 

γ) Ενημερώνει τους πελάτες σχετικά με τα μέτρα που 
λαμβάνονται κατά τις διατάξεις της παρούσας, τις λεπτο¬ 
μέρειες εφαρμογής τους και τις ενέργειες που απαιτού¬ 
νται από την πλευρά τους, προκειμένου να συνεισφέρουν 
κατά το δυνατό στη μείωση φορτίου και γνωστοποιεί σε 
κάθε πελάτη τα μεγέθη της Αναμενόμενης Ζήτησης 
Ισχύος και της Μειωμένης Ζήτησης Ισχύος, τα οποία τον 
αφορούν. 

δ) Συνάπτει συμφωνίες περιορισμού της ζήτησης με πε¬ 
λάτες που εκδηλώνουν αντίστοιχη βούληση. 

ε) Εκτιμά το ύψος της συνολικής μείωσης φορτίου που 
αναμένεται να είναι διαθέσιμο τις κρίσιμες ώρες αιχμής 
του προσεχούς Ιουλίου μέσω των συμφωνιών περιορι¬ 
σμού της ζήτησης που θα συνάψει με πελάτες και το πο¬ 
σό της γενικής μείωσης φορτίου που αναμένεται για όλες 
τις ώρες αιχμής από πελάτες οι οποίοι δεν θα συνάψουν 


συμφωνία περιορισμού της ζήτησης και γνωστοποιεί τις 
ποσότητες αυτές στον Διαχειριστή του Συστήματος πριν 
την 30η Ιουνίου 2005. Επίσης, η ΔΕΗ Α.Ε. οφείλει να ενη¬ 
μερώνει εγκαίρως τον Διαχειριστή του Συστήματος σχε¬ 
τικά με κάθε μεταβολή των ανωτέρω ποσών που ενδεχο¬ 
μένως ανακύπτει κατά την εφαρμογή των μέτρων τον 
προσεχή Ιούλιο. 

στ) Διασφαλίζει εγκαίρως την εγκατάσταση και την κα¬ 
λή λειτουργία των κατάλληλων μετρητών δεκαπεντάλε- 
πτης καταγραφής και του απαραίτητου τηλεπικοινωνια¬ 
κού εξοπλισμού στους πελάτες της παραγράφου 2 του 
άρθρου 1 της παρούσας, καθώς και τη δημιουργία της 
αναγκαίας υποδομής για την υποδοχή των δεδομένων μέ¬ 
τρησης, έτσι ώστε να είναι δυνατή η απρόσκοπτη συλλο¬ 
γή και διαχείριση των δεδομένων μέτρησης της κατανά¬ 
λωσης του Ιουλίου για το σύνολο των πελατών στους 
οποίους αφορούν οι διατάξεις της παρούσας. 

5. Κατά την εφαρμογή των μέτρων περιορισμού της ζή¬ 
τησης σύμφωνα με τις διατάξεις της παρούσας, η ΔΕΗ 
Α.Ε. οφείλει να διαβιβάζει άμεσα προς τους πελάτες της 
με τους οποίους έχει συνάψει συμφωνία περιορισμού ζή¬ 
τησης τυχόν αίτημα μείωσης φορτίου του Διαχειριστή του 
Συστήματος, αποστέλλοντας μήνυμα τηλεομοιοτυπίας ή 
ηλεκτρονικού ταχυδρομείου. Αντίστοιχα, οι εν λόγω πε¬ 
λάτες, οφείλουν να επιβεβαιώνουν την παραλαβή ειδο¬ 
ποίησης μείωσης φορτίου, αποστέλλοντας μήνυμα τηλε¬ 
ομοιοτυπίας ή ηλεκτρονικού ταχυδρομείου στη ΔΕΗ Α.Ε. 

6. Ο Διαχειριστής του Συστήματος και ο Διαχειριστής 
του Δικτύου οφείλουν να διασφαλίζουν τη συλλογή των 
δεδομένων μέτρησης της ωριαίας κατανάλωσης ενέργει¬ 
ας απάτην 1η Ιουλίου έως την 31η Ιουλίου 2005, για τους 
πελάτες που έχουν συνάψει συμφωνία περιορισμού ζήτη¬ 
σης. 

7. Η ΔΕΗ Α.Ε. οφείλει να αναγράφει με διακριτό τρόπο 
στους λογαριασμούς των πελατών της, τις πιστώσεις και 
τις χρεώσεις που προκύπτουν λόγω της εφαρμογής των 
μέτρων περιορισμού της ζήτησης κατά τις διατάξεις της 
παρούσας. Γιατους πελάτες που έχουν συνάψει συμφω¬ 
νία περιορισμού ζήτησης, η ΔΕΗ Α.Ε. οφείλει να αναγρά¬ 
φει επιπλέον την Καταγραφείσα Μέγιστη Ζήτηση Ισχύος 
(ΖΜΚ) και την ημέρα και ώρα κατά την οποία αυτή κατα¬ 
γράφεται. 

8. Η ΔΕΗ Α.Ε. οφείλει να εγγράψει τυχόν έσοδα ή/και 
δαπάνες που θα προκύψουν από την εφαρμογή των δια¬ 
τάξεων της παρούσας σε χωριστό λογαριασμό, ο οποίος 
αφορά σε έσοδα και δαπάνες λόγω παροχής υπηρεσιών 
κοινής ωφέλειας για την ασφάλεια εφοδιασμού. 

Άρθρο 6 

1. Η ισχύς της παρούσας απόφασης άρχεται από τη δη¬ 
μοσίευσή της στην Εφημερίδα της Κυβερνήσεως. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα 14 Ιουνίου 2005 

Ο ΥΦΥΠΟΥΡΓΟΣ 

ΓΕΩΡΓΙΟΣ ΣΑΛΑΓΚΟΥΔΗΣ 

ΠαράρτημαΑ 

ΥΠΟΔΕΙΓΜΑ ΣΥΜΦΩΝΙΑΣ ΠΕΡΙΟΡΙΣΜΟΥ ΖΗΤΗΣΗΣ ΚΑΤΑ ΤΟΝ ΙΟΥΛΙΟ 
ΤΟΥ 2005 ΜΕΤΑΞΥ ΔΕΗ Α.Ε. ΚΑΙ ΠΕΛΑΤΗ 

(Απόφαση Υπουργού Ανάπτυξης υπ’ αριθμ.:.- ΦΕΚ Β'.). 

Στ.σήμερα την.μεταξύ: 

Αφενός της εταιρείας με την επωνυμία "ΔΗΜΟΣΙΑ ΕΠΙΧΕΙΡΗΣΗ ΗΛΕΚΤΡΙΣΜΟΥ Α.Ε." η οποία εδρεύει στην Αθήνα, 
οδός Χαλκοκονδύλη 30, με τον διακριτικό τίτλο "ΔΕΗ Α.Ε.", εκπροσωπούμενης νόμιμα για την υπογραφή της παρού¬ 
σας από τον/την κ . και αφετέρου της εταιρείας με την επωνυμία 

.η οποία έχει συσταθεί σύμφωνα με το ελληνικό δίκαιο, εδρεύει 

.ΑΦΜ.Δ.Ο.Υ.και εκπροσωπείται νόμι¬ 
μα για την υπογραφή της παρούσας από τον/τους κ.κ.δυνάμει του υπ’ αριθμ.πρακτικού 

του Δ.Σ., ονομαζόμενης εφεξής "Πελάτης", με τιμολόγιο.όπως προκύπτει σύμφωνα με την από 

.σύμβαση ηλεκτροδότησης που έχει συναφθεί την.μεταξύ των ίδιων ως άνω συμβαλ¬ 
λόμενων μερών, και δεδομένου ότι με την υπ’ αριθμ.απόφαση του Υπουργού Ανάπτυξης (ΦΕΚ Β'.) απο- 

φασίστηκε η παροχή οικονομικών κινήτρων σε καταναλωτές, προκειμένου για την μείωση της ζήτησης αιχμής της 
ισχύος τους κατά τον Ιούλιο του 2005 μέσω των ισχυόντων τιμολογίων προμήθειας ηλεκτρικής ενέργειας της ΔΕΗ. 
συμφωνήθηκαν και έγιναν αμοιβαία αποδεκτά τα εξής: 

1. Κατά τις διατάξεις της ανωτέρω απόφασης του Υπουργού Ανάπτυξης, για την εφαρμογή της παρούσας συμφω¬ 
νίας περιορισμού της ζήτησης του Πελάτη, ορίζονται και υπολογίζονται τα ακόλουθα μεγέθη: 

α) Ώρες Αιχμής: Οι ώρες αιχμής όπως προσδιορίζονται στους ειδικούς όρους του τιμολογίου., με το οποίο ο 

Πελάτης προμηθεύεται ενέργεια από τη ΔΕΗ Α.Ε. 

β) Καταγραφείσα Μέγιστη Ζήτηση Ισχύος Αιχμής Ιουλίου 2004: . I<\Λ/ 

γ) Ποσοστιαία Μεταβολή Ζήτησης Ισχύος (ε): . % 

δ) Αναμενόμενη Ζήτηση Ισχύος (ΜΖΜαν): . I<\Λ/ 

ε) Μειωμένη Ζήτηση Ισχύος (ΜΖΜμ): . I<\Λ/ 

στ) Μηνιαία Χρέωση Ισχύος Τιμολογίου.(Τ): . €/(<\Λ/ 

ζ) Συμφωνηθείσα Μειωμένη Ζήτηση Ισχύος (ΖΜ): . I<\Λ/ 

2. Κατά τις διατάξεις της ανωτέρω απόφασης του Υπουργού Ανάπτυξης, για την εφαρμογή της παρούσας συμφω¬ 
νίας περιορισμού της ζήτησης του Πελάτη, ορίζονται τα ακόλουθα μεγέθη τα οποία θα υπολογιστούν με βάση τα πραγ¬ 
ματικά δεδομένατου Ιουλίου του έτους 2005: 

α) Συντελεστής Έκπτωσης (νΠ) και Συντελεστής Πρόσθετης Χρέωσης (νΧ): Συντελεστές οι οποίοι χρησιμοποι¬ 
ούνται αντίστοιχα για τον υπολογισμό της έκπτωσης που παρέχεται σε Πελάτη και της πρόσθετης χρέωσης με την 
οποία επιβαρύνεται ο Πελάτης. Οι τιμές των συντελεστών προσδιορίζονται με βάση το πλήθος των (δ) ημερών για τις 
οποίες θα ζητηθεί μείωση σύμφωνα με τον ακόλουθο πίνακα: 

δ 0 1 2 3 45 6 789 10 

νπ 0,18 0,22 0,26 0,31 0,36 0,43 0,51 0,60 0,71 0,84 1,00 

νχ 0 0,22 0,26 0,31 0,36 0,43 0,51 0,60 0,71 0,84 1,00 

β) Μέση Ζήτηση Ισχύος Ωρών Αιχμής (ΜΖΜ) σε I <\Ν: Ο αριθμητικός μέσος όρος των τιμών της ωριαίας μεγίστης ζή¬ 
τησης ισχύος του Πελάτη, οι οποίες καταγράφονται κατά τις Ώρες Αιχμής του Ιουλίου 2005 για τις οποίες δεν ζητή¬ 
θηκε μείωση φορτίου. 

γ) Καταγραφείσα Μέγιστη Ζήτηση Ισχύος (ΖΜΚ) σε (κ\Λ/: Η μέγιστη ζήτηση ισχύος του Πελάτη, η οποία καταγράφε¬ 
ται κατά τις Ώρες Αιχμής του Ιουλίου 2005 για τις οποίες ζητήθηκε μείωση φορτίου. 

2. Το μέγιστο πλήθος των ημερών του Ιουλίου 2005 για τις οποίες η ΔΕΗ Α.Ε. μπορεί να ζητήσει από τον Πελάτη να 
περιορίσει το φορτίο του κατά τις Ώρες Αιχμής στο ύψος της Συμφωνηθείσας Μειωμένης Ζήτησης Ισχύος καθορίζε¬ 
ται σε δέκα (10) ημέρες. 

3. Η ΔΕΗ Α.Ε. πιστώνει τον Πελάτη με ποσό Π, σε Π, το οποίο υπολογίζεται σύμφωνα με τον ακόλουθο τύπο: 

Π=νπ Τ (ΜΖΜ-ΖΜ),, εφόσον ΖΜ < ΜΖΜ, άλλως Π = 0 

4. Σε περίπτωση που η μέγιστη ζήτηση ισχύος του Πελάτη τις Ώρες Αιχμής του Ιουλίου του 2005 για τις οποίες δεν 
ζητήθηκε μείωση φορτίου είναι μεγαλύτερη του διπλάσιου της Αναμενόμενης Ζήτησης Ισχύος (ΜΖΜαν), το ποσό Π της 
παραγράφου 3 ανωτέρω λαμβάνει τιμή ίση με μηδέν (0). 

5. Σε περίπτωση που η Καταγραφείσα Μέγιστη Ζήτηση Ισχύος (ΖΜΚ) του Πελάτη είναι μεγαλύτερη της Συμφωνη¬ 
θείσας Μειωμένης Ζήτησης Ισχύος (ΖΜ), η ΔΕΗ Α.Ε. χρεώνει τον Πελάτη με ποσό X, σε 0, το οποίο υπολογίζεται σύμ¬ 
φωνα με τον ακόλουθο τύπο: 

Χ=2·ν χ ·Τ·(ΖΜΚ-ΖΜ), εφόσον ΖΜΚ > ΖΜ, άλλως X = 0 

6. Μετά την 31η Ιουλίου 2005, η ΔΕΗ Α.Ε. θα υπολογίσει την πίστωση και τη χρέωση που αντιστοιχεί στον Πελάτη 
σύμφωνα με την παρούσα και την καθαρή θέση του Πελάτη, ως τη μεταξύ τους διαφορά. Θετική τιμή της καθαρής θέ¬ 
σης αντιστοιχεί σε πίστωση του Πελάτη, αρνητική τιμή σε χρέωση. Η τελική πίστωση ή χρέωση που προκύπτει ενσω¬ 
ματώνεται στον αμέσως επόμενο λογαριασμό που εκδίδει η ΔΕΗ Α.Ε. για την κατανάλωση του Πελάτη. 

7. Η ΔΕΗ Α.Ε. οφείλει να ενημερώνει τον Πελάτη για την ανάγκη μείωσης φορτίου ει δυνατό τουλάχιστον 24 ώρες 
πριν την ώρα έναρξης της ζώνης αιχμής της ημέρας για την οποία ζητείται μείωση και σε κάθε περίπτωση όχι αργότε- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρα από τη 15η ώρα της προηγούμενης ημέρας, αποστέλλοντας μήνυμα τηλεομοιοτυπίας ή ηλεκτρονικού ταχυδρο¬ 
μείου στις ακόλουθες διευθύνσεις: 

Τηλ: 

Ρεχ: 

Ε-γπθϊΙ: 

Υπόψη:. 

Ο Πελάτης οφείλει να επιβεβαιώνει άμεσα την παραλαβή ειδοποίησης από τη ΔΕΗ Α.Ε. για μείωση φορτίου, απο¬ 
στέλλοντας μήνυμα τηλεομοιοτυπίας ή ηλεκτρονικού ταχυδρομείου, στις ακόλουθες διευθύνσεις: 

Τηλ: 

Ρεχ: 

Ε-γπθϊΙ: 

Υπόψη:. 

Σημειώνεται ότι ο Πελάτης δύναται να ενημερώνεται για επικείμενη ανάγκη μείωσης φορτίου και μέσω του διαδι¬ 
κτυακού τόπου του Διαχειριστή του Συστήματος (όίΙρΥ/νννννν.άθεπιίθ.ρΓ), όπου ο Διαχειριστής του Συστήματος αναρ- 
τά σχετική ανακοίνωση από την προηγούμενη ημέρα. Η δυνατότητα αυτή δεν απαλλάσσει τη ΔΕΗ Α.Ε. από την υπο¬ 
χρέωσή της να διαβιβάζει στον Πελάτη τις ειδοποιήσεις μείωσης φορτίου που εκδίδει ο Διαχειριστής του Συστήματος. 
Σε περίπτωση που ο Πελάτης ενημερωθεί μέσω του διαδικτυακού τόπου του Διαχειριστή του Συστήματος για επικεί¬ 
μενη ανάγκη μείωσης φορτίου αλλά δεν λάβει σχετική ειδοποίηση από τη ΔΕΗ Α.Ε. έως τη 15η ώρα της προηγούμε¬ 
νης ημέρας, οφείλει να επικοινωνήσει με τη ΔΕΗ Α.Ε. προκειμένου να επιβεβαιώσει εάν υφίσταται πράγματι ανάγκη 
μείωσης φορτίου για την επόμενη ημέρα. 

8. Κατά τα λοιπά η από.σύμβαση ηλεκτροδότησης μεταξύ του Πελάτη και της ΔΕΗ Α.Ε. εξακολουθεί 

να ισχύει και οι όροι αυτής διέπουν την εφαρμογή, ερμηνεία και εκτέλεση της παρούσας. 

Τα συμβαλλόμενα μέρη 

Για τη ΔΕΗ Α.Ε. Για τον Πελάτη 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΐ.ςιΐ' - θ-γτίθΜ: \λ/θ 5 γπ 351 θγ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευτο, προσαυξανόμενη κατά 0,20 Θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ: 210 - 4071010 ϊπΙθγπθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβΓηεί 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙεΓηεΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























